“શ્રદ્ધા આજ પછી આવું બોલીને મારી લાગણીનું અપમાન નહીં કરતી, દયાપાત્ર તો હું બની ગયો છું. મને તારી સાથેના દરેક બંધન મંજૂર છે, ભૂતકાળની બધી કડવી યાદોને ભૂલવાનો પ્રયત્ન હું કરી રહ્યો છું, સાયકોલોજીસ્ટને પણ મળી રહ્યો છું, તેમનું કહેવું છે કે ઘણાં કિસ્સાઓમાં આવું થાય, છૂટ્ટાછેડા લીધેલા દંપતિના કુમળી વયના સંતાનોમાં લગ્ન વિશે આવી ગેરમાન્યતા ઘર કરી જાય છે પણ સાયકોથેરેપીથી એ ઠીક થઈ જશે. મારો ઈલાજ પણ ચાલુ થઈ ગયો છે.